system
Răspunde în limba română, în stilul Wikipedia, cat mai corect gramatical.
user
Îmi poți detalia informațiile despre Sabazios?
assistant
Sabazios (sau Sabadios) este numele frigian dat de greci unui zeu venerat la traci ca "Eliberatorul" de anotimpul rece.

Teonimul este probabil frigian, deoarece în Asia Mică s-au găsit primele inscripții care-l pomenesc sub forma "Saba", care s-a păstrat și în ebraicul Sabaoth. Se pare însă că grecii l-au preluat pe zeu prin intermediul tracilor, care-l venerau pe Sabazios în munți, la lumina făcliilor. Zeul a fost adoptat la sfârșitul sec. V î.C. de atenieni, cultul lui răspândindu-se apoi, în perioada Imperiului Roman, și în vestul Europei.

La traci zeul avea atributul htonic al șarpelui, fiind în același timp patronul solar al cailor. Ca zeu venerat de neamul tracilor, neam care iubea cel mai mult caii, este numit de Sofocle în tragedia sa Tereus (fragmentul 523). Sanctuarele sale din munți aveau forma unei rotonde cu acoperișul deschis, care permiteau soarelui să lumineze altarele. Noaptea, pe aceste altare ardeau făclii. Urmele zeului se pot descoperi și azi. Astfel, soarele se numește în folclorul bulgar Sabo în timpul solstițiului de vară. În România, rădăcina "Săbă" a dăinuit în unele toponime.

Grecii și romanii l-au asociat pe Sabazios în special cu Dionis-Bacchus, venerându-l în orfism și în misterele eleusine, dar uneori și cu zeul suprem sau cu soarele. Originea tracică a cultului e relevată de amândouă aceste ipostaze: fiul/soțul Zeiței Mamă (Magna Mater) este atât reînnoitorul în ciclul anotimpurilor cât și stăpânul ceresc al lumii.

Bibliografie
 Alexander Fol, Trakijskijat Dionis, vol. II: Sabazij, Sofia 1994.
 Alexander Fol, Trakijskijat Dionis, vol. III: Nazovavane, Sofia 2002.
 Alexander Fol, Die thrakische Orphik oder Zwei Wege zur Unsterblichkeit, în: Die Thraker. Das goldene Reich des Orpheus, Ausstellung 23. Juli bis 28. November 2004, Kunst- und Ausstellungshalle der Bundesrepublik Deutschland. Zabern, Mainz 2004, p. 177-186. ISBN 3-8053-3341-2
 Ioan Dumitru Denciu, În pragul potopului?, în: Oglinda literară. Revistă de cultură, civilizație și atitudine 57 (septembrie 2006). (online )
Victor Kernbach, Dicționar de mitologie generală, Editura Științifică și Enciclopedică, București, 1989
Anca Balaci, Mic dicționar de mitologie greacă si romană, Editura Mondero, București, 1992, ISBN 973-9004-09-2 
George Lăzărescu, Dicționar de mitologie, Casa Editorială Odeon, București, 1992, ISBN 973-9008-28-3 
N.A.Kun, Legendele și miturile Greciei Antice, Editura Lider, București, 2003, ISBN 973-629-035-2

Vezi și
Lista personajelor mitologice elene
Listă de eroi din mitologia greacă
Listă de ființe fabuloase în mitologia greacă
Mitologie greacă
Listă de zei
Listă de zei (pe zone geografice)
Muze

Legături externe
Dicționar mitologic 

Istoria religiilor
Mitologia greacă
Mitologia tracică